Dominik Baldauf

Dominik Baldauf (s. 23. huhtikuuta 1992) on itävaltalainen maastohiihtäjä. Hän edustaa SV Sulzberg-Vorarlbergiä. 

Baldauf hiihti ensimmäisen kerran maastohiihdon maailmancupissa maaliskuussa 2012 Lahden perinteisen sprintissä. Ensimmäiset maailmancupin pisteensä hän saavutti tammikuussa 2015 Rybinskin vapaan sprintistä ollen 26:s. Yksittäisessä maailmancupin kilpailussa hän on sijoittunut parhaimmillaan 17:nneksi Dresdenin vapaan hiihtotavan sprintissä tammikuussa 2018. Tour de Skillä 2018–2019 hän oli kahdeksas Val Müstairin vapaan hiihtotavan sprintissä.

Hän kilpaili perinteisen sprintissä vuoden 2015 MM-kilpailuissa Falunissa sijoittuen sijalle 19. Lahden MM-kilpailuissa 2017 hän oli vapaan hiihtotavan sprintissä 18:s. Pyeongchangin olympialaisissa 2018 hän oli parhaimmillaan perinteisen sprintissä 35:s. Seefeldin MM-kilpailuissa 2019 Baldauf sijoittui perinteisen hiihtotavan parisprintissä kuudenneksi. Samoissa kisoissa Baldauf pidätettiin 27. helmikuuta epäiltynä dopingista ja hänet erotettiin välittömästi poliisikoulusta, jossa hän opiskeli. Baldauf sai tapauksesta neljän vuoden kilpailukiellon.

Baldauf on osallistunut kolmiin nuorten MM-kilpailuihin.

Lähteet

Aiheesta muualla 

Itävaltalaiset maastohiihtäjät
Dopingrikkomuksesta tuomitut hiihtäjät
Dopingrikkomuksesta tuomitut itävaltalaiset
Vuonna 1992 syntyneet
Elävät henkilöt